ایرانی مظاہرے، 2017ء-18ء

سنہ 2017–18 میں ایرانی مظاہروں  کا سلسلہ شروع ہوا جو ہنوز ایران کے متعدد شہروں میں جاری ہے۔ مظاہروں کا آغاز ایران کے شمال مشرقی شہر مشہد میں 28 دسمبر 2017ء کو ہوا۔ سماجی ذرائع ابلاغ پر حسن روحانی حکومت کی اقتصادی پالیسیوں پر «گرانی نہیں » کے عنوان سے شروع ہونے والے احتجاج کا یہ سلسلہ بڑھتے بڑھتے حکومت مخالف سیاسی نعروں تک پہنچ گیا۔ 

گرچہ ان مظاہروں میں حکومت مخالف نعرے لگائے جا رہے ہیں، تاہم ایرانی کے متعدد افراد، جماعتیں اور ذرائع ابلاغ انہیں درست سمجھ رہے ہیں اور حکومت سے مطالبہ کر رہے ہیں کہ وہ عوام سے مذاکرات کرے نیز عوام کی رہنمائی بھی رہے ہیں تاکہ دشمنان ایران ان مظاہروں سے فائدہ نہ اٹھائیں۔

تفصیلات 
28 ستمبر 2017ء کو ایرانی شہر مشہد میں چند ناکام مالی اداروں نے بے روزگاری، غربت اور افراط زر کے خلاف مظاہرے شروع کیے، اس دوران میں ان کے مطالبات محض اقتصادی نوعیت کے تھے۔ بعد ازاں سماجی ذرائع ابلاغ پر ان مظاہروں میں «گرانی نہیں » کے عنوان سے شرکت کی دعوت دی گئی، لیکن جلد ہی ان مظاہروں کا دائرہ وسعت اختیار کر گیا اور حکومت مخالف اور سیاسی نعرے بازی شروع ہو گئی۔ چنانچہ جو افراد پہلے گرانی کے خلاف مظاہرہ کر رہے تھے جب انہوں نے ان سیاسی نعروں کو دیکھا تو پیچھے ہٹ گئے۔ ان مظاہروں میں افراط زر اور گرانی کے خلاف لگائے جانے والے نعروں میں «مالدار افراد عوام کے لیے باعث ننگ»، «گرانی مردہ باد»، «بے روزگاری مردہ باد» قابل ذکر ہیں۔ نیز حکومت مخالف نعرے کچھ اس طرح تھے : «روحانی مردہ باد، آمر مردہ باد»، «ہمیں اسلامی جمہوریہ نہیں چاہیے » وغیرہ۔ اسی طرح بعض مظاہرین نے اپنے بینروں پر ایران کی عرب ممالک میں مداخلت کے خلاف اظہار نفرت درج کیا تھا مثلاﹰ «سوریہ سے واپس آؤ اور ہماری فکر کرو» اور «نہ لبنان نہ غزہ۔۔ بس ایران» وغیرہ۔ خبر رساں ایجنسیوں کے مطابق یہ مظاہرے صوبہ خراسان کے دار الحکومت مشہد سے بڑھ کر نیشاپور تک پہنچ گئے ہیں۔

گرفتاریاں 
29 دسمبر 2017ء کو ایک نیم سرکاری خبر رساں ادارے فارس نے بتایا کہ گزشتہ رات مظاہرے میں شامل 52 افراد کو پولس نے گرفتار کیا ہے۔

خط زمانی 

یہ مظاہرے ایران بھر میں ہجوم کی صورت میں شروع ہوئے، بشمول مشہد، جو ایران کا دوسرا سب سے زیادہ آبادی والا شہر ہے۔ دیگر شہروں میں نیشاپور، کاشان، کرمان، کرمانشاہ، کاشمر، رشت، اصفہان، اراک، بندر عباس، اردبیل، قزوین، ہمدان، ساری، ایران، بابل، ایران، آمل،شاہین‌ شهر، شہر کرد، شیراز، خرم‌آباد، زنجان، گرگان، زاہدان، ارومیہ (ایران)، دورود، یزد اور شاہ رود شامل ہیں۔

پورے ملک میں کئی مظاہرین "اپنی روح کو برکت دو" اور رضا شاہ پہلوی کی تعریف میں کئی دیگر نعرے لگا رہے ہیں،
رضا شاہ کو انقلاب ایران کے دوران میں معزول کر دیا گیا تھا، اس انقلاب کے نتیجے میں جدید اسلامی ایران کی بنیاد رکھی گئی تھی۔ مظاہرین محمد رضا شاہ پہلوی  اور اس کے بیٹے اور سابق شاہی وارث جلاوطن رضا پہلوی کے حق میں نعرے لگا رہے ہیں۔ مظاہرین طویل عرصے سے رہنما علی خامنہ ای سے مطالبہ کر رہے ہیں کہ وہ اپنے منصب سے دستبردار ہو جائیں، نیز خامنہ ای کے پوسٹر گرائے گئے اور تہران میں خامنہ ای کے پوسٹر کو آگ لگائی گئی۔ مظاہرین نعرے لگا رہاے ہیں : “خامنہ ای، شرم کرو اور ملک کی جان چھوڑو!” اور “آمر مردہ باد۔” مظاہرین کا ایک نعرہ یہ بھی ہے"لوگ کنگال ہیں اور ملا خداؤں کی سی زندگی گزار رہے ہیں۔”

حکومتی رد عمل

انگریزی کی تدریس پر پابندی 
ایران نے بڑے پیمانے پر احتجاج کے بعد پرائمری اسکول میں انگریزی کی تعلیم پر پابندی لگا دی۔ خامنہ ای نے دعوی کہ انگریزیک زبان مغربی اقدار کی "ثقافتی یلغار" کی راہ ہموار کر رہی ہے۔

تصاویر

مزید دیکھیے 
 ایران میں 2018ء

حوالہ جات

بیرونی روابط 
 

ایرانی مظاہرے، 2017ء-18ء
2017ء میں احتجاج
2018ء میں احتجاج
احتجاجی مارچ
ایران
ایران میں 2018ء
ایران میں احتجاجات
ایشیا میں جنوری 2018ء کے واقعات
تاریخ اسلامی جمہوریہ ایران
جاری احتجاج
کامنز زمرہ جس کا ربط ویکی ڈیٹا پر ہے
ایران میں 2017ء
ویکی ڈیٹا سے مطابقت رکھنے والی مختصر تفصیل